Source: https://eur-lex.europa.eu/legal-content/RO/TXT/HTML/?uri=OJ:L:2015:115:FULL&from=NL
Timestamp: 2019-07-22 19:36:33+00:00
Document Index: 10063412

Matched Legal Cases: ['articolul 50', 'articolul 51', 'Articolul 10', 'articolul 10', 'articolul 10', 'articolul 7', 'articolul 7', 'articolul 5', 'articolul 10', 'articolul 10', 'articolul 7', 'articolul 7', 'articolul 5', 'articolul 10', 'articolul 10', 'articolul 7', 'articolul 7', 'articolul 5', 'articolul 9', 'articolul 16']

Jurnalul Oficial L 115/2015
REGULAMENTUL DE PUNERE ÎN APLICARE (UE) 2015/721 AL COMISIEI
de înregistrare a unei denumiri în Registrul denumirilor de origine protejate și al indicațiilor geografice protejate [Vlaamse laurier (IGP)]
În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Vlaamse laurier” depusă de Belgia a fost publicată în Jurnalul Oficial al Uniunii Europene (2).
Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Vlaamse laurier” ar trebui, prin urmare, înregistrată,
Se înregistrează denumirea „Vlaamse laurier” (IGP).
Denumirea menționată la primul paragraf identifică un produs din clasa 2.13. Flori și plante ornamentale, din anexa XI la Regulamentul de punere în aplicare (UE) nr. 668/2014 al Comisiei (3).
Adoptat la Bruxelles, 20 aprilie 2015.
(2) JO C 432, 2.12.2014, p. 12.
REGULAMENTUL DE PUNERE ÎN APLICARE (UE) 2015/722 AL COMISIEI
privind autorizarea taurinei ca aditiv furajer pentru Canidae, Felidae, Mustelidae și pești carnivori
Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).
În conformitate cu Directiva 70/524/CEE, taurina a fost autorizată fără limită de timp ca aditiv furajer pentru toate speciile de animale. Această substanță a fost ulterior înscrisă în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7 din același regulament, s-a depus o cerere pentru reevaluarea taurinei și a preparatelor de taurină ca aditiv furajer pentru toate speciile de animale și, în conformitate cu articolul 7 din respectivul regulament, pentru o nouă utilizare în apa de băut. Solicitantul a cerut ca aditivul în cauză să fie clasificat în categoria „aditivi nutriționali”. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.
Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 22 mai 2012 (3) că utilizarea taurinei sintetice în alimentația pisicilor, câinilor și peștilor carnivori este considerată eficace. Experiențele anterioare privind utilizarea regimurilor alimentare conținând până la 20 % hrană pentru animale de origine animală a dus la concluzia că toate speciile de animale tolerează până la 0,2 % taurină în furaje complete. Autoritatea recomandă ca taurina să nu mai fie autorizată pentru utilizarea la păsările de curte, porci și rumegătoare. Autoritatea a concluzionat că, în condițiile propuse de utilizare în hrana pentru animale și în apa de băut, taurina nu are efecte nocive asupra sănătății animale și umane ori asupra mediului.
De asemenea, autoritatea a concluzionat că nu vor apărea probleme de siguranță pentru utilizatori. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metoda de analiză a aditivilor furajeri în hrana pentru animale și în apă, prezentat de laboratorul de referință înființat în temeiul Regulamentului (CE) nr. 1831/2003.
Concluziile privind pisicile și câinii pot fi extrapolate la speciile din aceeași familie, și anume Felidae și Canidae, deoarece acestea sunt specii înrudite din punct de vedere fiziologic în ceea ce privește funcția gastrointestinală.
Mustelidae aparțin, precum Felidae și Canidae, ordinului Carnivora. Mustelidae sunt specii carnivore, iar multe dintre acestea sunt exclusiv carnivore. Ele au nevoie de taurină și de precursorii acesteia metionină sau cisteină în alimentația lor, pentru a-și menține concentrațiile normale de taurină în organism. Surse obișnuite de taurină sunt țesutul muscular, creierul sau viscerele. Întrucât tratamentul termic și utilizarea surselor alternative de proteine (care nu conțin decât cantități reduse din acest aminoacid) reduc disponibilitatea taurinei și a precursorilor acesteia din hrana pentru animale, pentru a asigura acoperirea necesarului de taurină pentru Mustelidae, se obișnuiește să se utilizeze alimente care conțin taurină ca aditiv furajer.
Evaluarea taurinei arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. Prin urmare, utilizarea acestei substanțe ar trebui să fie autorizată conform anexei la prezentul regulament.
Substanța specificată în anexă, aparținând categoriei „aditivi nutriționali” și grupei funcționale „vitamine, provitamine și substanțe bine definite din punct de vedere chimic, cu efect similar”, este autorizată ca aditiv pentru hrana animalelor în condițiile prevăzute în anexa respectivă.
(1) Substanța menționată în anexă și preamestecurile care conțin substanța respectivă, care sunt produse și etichetate înainte de 26 noiembrie 2015, în conformitate cu normele aplicabile înainte de 26 mai 2015, pot să fie în continuare introduse pe piață și utilizate până la epuizarea stocurilor existente.
(2) Furajele combinate și materiile prime furajere care conțin substanța menționată în anexă și care sunt produse și etichetate înainte de 26 noiembrie 2015, în conformitate cu normele aplicabile înainte de 26 mai 2015, pot să fie în continuare introduse pe piață și utilizate până la epuizarea stocurilor existente dacă sunt destinate peștilor carnivori.
(3) Furajele combinate și materiile prime furajere care conțin substanța menționată în anexă și care sunt produse și etichetate înainte de 26 mai 2017, în conformitate cu normele aplicabile înainte de 26 mai 2015, pot să fie în continuare introduse pe piață și utilizate până la epuizarea stocurilor existente dacă sunt destinate pentru Canidae, Felidae și Mustelidae.
Adoptat la Bruxelles, 5 mai 2015.
mg de substanță activă/kg de furaj complet cu un conținut de umiditate de 12 % sau mg de substanță activă/l de apă
Categoria aditivilor nutriționali. Grupa funcțională: vitamine, provitamine și substanțe bine definite din punct de vedere chimic, cu efect similar
Denumire IUPAC: acid 2-amino-etan-sulfonic
Numărul CAS: 107-35-7
Taurină, în formă solidă, produsă prin sinteză chimică: minimum 98 %.
Pentru determinarea taurinei în aditivul furajer: cromatografie prin schimb ionic cu derivatizare post-coloană prin reacție cu ninhidrină [metoda descrisă în Farmacopeea Europeană pentru determinarea aminoacizilor (Ph. Eur. 6.6, 2.2.56 metoda 1).
Pentru determinarea taurinei în preamestecuri și furaje: cromatografie prin schimb ionic cu derivatizare post-coloană și cu detecție fotometrică prin reacție cu ninhidrină: pe baza Regulamentului (CE) nr. 152/2009 al Comisiei (anexa III, F), sau cromatografie lichidă de înaltă performanță cu fază inversată (RP-HPLC) cuplată cu un detector de fluorescență (AOAC 999.12).
Pentru determinarea taurinei în apă: cromatografie lichidă cuplată cu un detector de UV sau de fluorescență (AOAC 997.05).
Canidae, Felidae, Mustelidae și pești carnivori
Taurina poate fi introdusă pe piață și utilizată ca aditiv care constă într-un preparat.
În instrucțiunile de utilizare a aditivului și a preamestecurilor, se precizează condițiile de depozitare și de stabilitate.
Niveluri maxime pentru conținutul maxim în mg de taurină/kg de furaj complet cu un conținut de umiditate de 12 %:
Pești carnivori: 25 000
Canidae și Mustelidae: 2 000 .
Pentru siguranță: în timpul manipulării, utilizatorii trebuie să poarte măști de protecție respiratorie, ochelari de protecție și mănuși.
Aditivul poate fi utilizat în apa de băut.
(1) Detalii privind metodele analitice sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: https://ec.europa.eu/jrc/en/eurl/feed-additives/evaluation-reports
REGULAMENTUL DE PUNERE ÎN APLICARE (UE) 2015/723 AL COMISIEI
privind autorizarea biotinei ca aditiv furajer pentru toate speciile de animale
În conformitate cu Directiva 70/524/CEE, biotina a fost autorizată fără limită de timp ca aditiv furajer pentru toate speciile de animale. Produsul acesta a fost ulterior înscris în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7 din același regulament, s-au depus două cereri pentru reevaluarea biotinei și a preparatelor de biotină pentru hrana tuturor speciilor de animale și, în conformitate cu articolul 7 din respectivul regulament, pentru o nouă utilizare în apa de băut. Solicitanții au cerut ca aditivii în cauză să fie clasificați în categoria „aditivi nutriționali”. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.
Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 16 octombrie 2012 și 17 octombrie 2012 (3) că, în condițiile propuse de utilizare în hrana pentru animale și în apa de băut, biotina nu are efecte nocive asupra sănătății animale și umane ori asupra mediului. Autoritatea a concluzionat, de asemenea, că biotina sintetică este considerată ca fiind o sursă eficace de biotină în alimentația animalelor și că nu vor apărea probleme de siguranță pentru utilizatori. Autoritatea nu consideră că sunt necesare cerințe specifice pentru monitorizarea ulterioară introducerii pe piață. În plus, autoritatea a verificat raportul privind metoda de analiză a aditivilor furajeri în hrana pentru animale și în apa de băut, prezentat de laboratorul de referință înființat în temeiul Regulamentului (CE) nr. 1831/2003.
Evaluarea biotinei arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. Prin urmare, utilizarea acestei substanțe ar trebui să fie autorizată conform anexei la prezentul regulament.
(2) Furajele combinate și materiile prime furajere care conțin substanța menționată în anexă și care sunt produse și etichetate înainte de 26 noiembrie 2015, în conformitate cu normele aplicabile înainte de 26 mai 2015, pot să fie în continuare introduse pe piață și utilizate până la epuizarea stocurilor existente dacă sunt destinate animalelor de la care se obțin produse alimentare.
(3) Furajele combinate și materiile prime furajere care conțin substanța menționată în anexă și care sunt produse și etichetate înainte de 26 mai 2017, în conformitate cu normele aplicabile înainte de 26 mai 2015, pot să fie în continuare introduse pe piață și utilizate până la epuizarea stocurilor existente dacă sunt destinate animalelor de la care nu se obțin produse alimentare.
mg de substanță activă/kg de furaj complet cu un conținut de umiditate de 12 % sau mg de substanță activă/l de apă.
D-(+)-biotină
Nr. CAS: 58-85-5
Biotină, formă solidă, produsă prin sinteză chimică.
Criterii de puritate: minimum 97 %
Pentru determinarea D-(+)-biotinei în aditivul furajer: un test de titrare potențiometrică și identificare prin rotație optică (Farmacopeea Europeană 6.0, metoda 01/2008:1073).
Pentru determinarea D-(+)-biotinei în preamestecuri și furaje: cromatografie lichidă de înaltă performanță cu fază inversată cuplată cu spectrometrie de masă (RP-HPLC-MS/MS).
Pentru determinarea D-(+)-biotinei în apă: analiză microbiologică [Farmacopeea din SUA 21, al treilea supliment (88) 1986].
Biotina poate fi introdusă pe piață și utilizată ca aditiv care constă într-un preparat.
În instrucțiunile de utilizare a aditivului și a preamestecului, se precizează condițiile de depozitare și de stabilitate.
Pentru siguranță: în timpul manipulării, utilizatorii trebuie să poarte măști de protecție respiratorie.
(1) Detalii privind metodele analitice sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: https://ec.europa.eu/jrc/en/eurl/feed-additives/evaluation-reports.
REGULAMENTUL DE PUNERE ÎN APLICARE (UE) 2015/724 AL COMISIEI
privind autorizarea substanțelor acetat de retinil, palmitat de retinil și propionat de retinil ca aditivi furajeri pentru hrana tuturor speciilor de animale
În conformitate cu Directiva 70/524/CEE, vitamina A a fost autorizată fără limită de timp ca aditiv pentru hrana tuturor speciilor de animale. Produsul respectiv a fost ulterior înscris în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
În conformitate cu articolul 10 alineatul (2) din Regulamentul (CE) nr. 1831/2003, în coroborare cu articolul 7 din respectivul regulament, s-a depus o cerere pentru reevaluarea vitaminei A sub formă de acetat de retinil, palmitat de retinil și propionat de retinil ca aditivi pentru hrana animalelor și a preparatelor acestora în hrana tuturor speciilor de animale și, în conformitate cu articolul 7 din respectivul regulament, pentru o nouă utilizare în apa de băut. Solicitantul a cerut ca aditivii în cauză să fie clasificați în categoria „aditivi nutriționali”. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.
Autoritatea Europeană pentru Siguranța Alimentară (denumită în continuare „autoritatea”) a concluzionat în avizul ei din 12 decembrie 2012 (3) că, în condițiile de utilizare propuse, în hrana pentru animale, acetatul de retinil, palmitatul de retinil și propionatul de retinil nu au efecte adverse asupra sănătății animale, a sănătății umane sau asupra mediului.
Autoritatea a concluzionat, de asemenea, că acetatul de retinil, palmitatul de retinil și propionatul de retinil sunt surse efective de vitamina A și că nu vor apărea probleme de siguranță pentru utilizatori. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Ea a verificat, de asemenea, raportul privind metoda de analiză a aditivilor în hrana pentru animale, transmis de laboratorul de referință înființat în baza Regulamentului (CE) nr. 1831/2003.
Evaluarea acetatului de retinil, a palmitatului de retinil și a propionatului de retinil arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003, cu excepția utilizării în apa de băut. În consecință, utilizarea acestor substanțe ar trebui să fie autorizată în hrana pentru animale, conform dispozițiilor din anexa la prezentul regulament. Conținuturile maxime ar trebui stabilite pentru vitamina A, indiferent de forma acesteia. Vitamina A nu ar trebui să fie administrată direct prin intermediul apei de băut, întrucât o cale suplimentară de administrare ar crește riscul pentru consumatori. Prin urmare, autorizarea acetatului de retinil, a palmitatului de retinil și a propionatului de retinil ca aditivi nutriționali care aparțin grupei funcționale „vitamine, provitamine și substanțe bine definite din punct de vedere chimic, cu efect similar” ar trebui să fie refuzată în ceea ce privește utilizarea lor în apă. Această interdicție nu se aplică acelor aditivi din furajele combinate administrați ulterior prin intermediul apei.
Măsurile prevăzute de prezentul regulament sunt în conformitate cu avizul Comitetului permanent pentru plante, animale, produse alimentare și hrană pentru animale,
Substanțele menționate în anexă, aparținând categoriei „aditivi nutriționali” și grupei funcționale „vitamine, provitamine și substanțe bine definite din punct de vedere chimic, cu efect similar”, sunt autorizate ca aditivi în hrana animalelor în condițiile prevăzute în anexă.
Prin urmare, autorizarea acetatului de retinil, a palmitatului de retinil și a propionatului de retinil ca aditivi care aparțin categoriei „aditivi nutriționali” și grupei funcționale „vitamine, provitamine și substanțe bine definite din punct de vedere chimic, cu efect similar” ar trebui să fie refuzată în ceea ce privește utilizarea lor în apă.
Substanțele menționate în anexă și preamestecurile care conțin aceste substanțe, care sunt produse și etichetate înainte de 26 noiembrie 2015, în conformitate cu normele aplicabile înainte de 26 mai 2015, pot fi, în continuare, introduse pe piață și utilizate până la epuizarea stocurilor existente.
Furajele combinate și materiile prime furajere care conțin substanțele menționate în anexă, care sunt produse și etichetate înainte de 26 mai 2016, în conformitate cu normele aplicabile înainte de 26 mai 2015, pot fi, în continuare, introduse pe piață și utilizate până la epuizarea stocurilor existente, în cazul în care sunt destinate animalelor de la care se obțin produse alimentare.
Furajele combinate și materiile prime furajere care conțin substanțele menționate în anexă, care sunt produse și etichetate înainte de 26 mai 2017, în conformitate cu normele aplicabile înainte de 26 mai 2015, pot fi, în continuare, introduse pe piață și utilizate până la epuizarea stocurilor existente, în cazul în care sunt destinate animalelor de la care nu se obțin produse alimentare.
UI de vitamina A/kg de furaj complet cu un conținut de umiditate de 12 %
„Acetat de retinil” sau „vitamina A”
Oxid de trifenilfosfină (TPPO) ≤ 100 mg/kg
Nr. CAS: 127-47-9
Acetat de retinil, formă solidă, produs prin sinteză chimică.
Criterii de puritate: min. 95 % (min. 2,76 mUI/g).
Pentru determinarea vitaminei A în aditivul furajer: cromatografie în strat subțire și detecție UV (TLC-UV) (Ph. Eur. a 6-a ediție, monografia 0217).
Pentru determinarea vitaminei Al în preamestecuri și hrana pentru animale: cromatografie lichidă de înaltă performanță cu fază inversată (RP-HPLC) cu detecție UV sau cu detectare cu fluorescență – Regulamentul (CE) nr. 152/2009 al Comisiei (2)
Purcei (de lapte și înțărcați)
Aditivul este încorporat în hrana pentru animale sub formă de preamestec.
Acetatul de retinil poate fi introdus pe piață și utilizat ca aditiv care constă într-un preparat.
În ceea ce privește conținutul, astfel cum figurează pe etichetă, se utilizează următoarele echivalențe: 1 UI = 0,344 μg de acetat de retinil.
Amestecul de acetat de retinil, palmitat de retinil sau propionat de retinil nu trebuie să depășească conținutul maxim pentru speciile și categoriile în cauză.
În instrucțiunile de utilizare a aditivului și a preamestecurilor se precizează condițiile de depozitare și de stabilitate.
Pentru siguranță: în timpul manipulării, utilizatorii poartă mască de protecție respiratorie, ochelari de protecție și mănuși.
Pui și specii de păsări de curte minore
≤ 14 zile
Curcani și curci
≤ 28 de zile
> 28 de zile
Vaci de lapte și vaci pentru reproducție
Viței pentru creștere
Alți viței și vaci
Miei și iezi pentru creștere
≤ 2 luni
> 2 luni
Bovine, ovine și caprine pentru îngrășare
Alte bovine, ovine și caprine
Numai înlocuitorii de lapte: 25 000
„Palmitat de retinil” sau „vitamina A”
Oxid de trifenilfosfină (TPPO) ≤ 100 mg/kg de aditiv
Nr. CAS: 79-81-2
Palmitat de retinil, formă solidă și formă lichidă, produs prin sinteză chimică: min. 90 % sau 1,64 mUI/g.
Pentru determinarea vitaminei A în preamestecuri și hrana pentru animale: cromatografie lichidă de înaltă performanță cu fază inversată (RP-HPLC) cu detecție UV sau cu detectare cu fluorescență – Regulamentul (CE) nr. 152/2009
Palmitatul de retinil poate fi introdus pe piață și utilizat ca aditiv care constă într-un preparat.
În ceea ce privește conținutul, astfel cum figurează pe etichetă, se utilizează următoarele echivalențe: 1 UI = 0,5458 μg de palmitat de retinil.
„Propionat de retinil” sau „vitamina A”
Propionat de retinil
Nr. CAS: 7069-42-3
Propionat de retinil, formă lichidă, produs prin sinteză chimică: min. 95 % sau 2,64 mUI/g
Propionatul de retinil poate fi introdus pe piață și utilizat ca aditiv care constă într-un preparat.
În ceea ce privește conținutul, astfel cum figurează pe etichetă, se utilizează următoarele echivalențe: 1 UI = 0,3585 μg de propionat de retinil.
Alți viței sau vaci
(1) Detaliile privind metodele analitice sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: https://ec.europa.eu/jrc/en/eurl/feed-additives/evaluation-reports
REGULAMENTUL DE PUNERE ÎN APLICARE (UE) 2015/725 AL COMISIEI
de stabilire a datei-limită de depunere a cererilor de ajutor pentru depozitarea privată a cărnii de porc în temeiul Regulamentului de punere în aplicare (UE) 2015/360
Ajutorul pentru depozitarea privată acordat în temeiul Regulamentului de punere în aplicare (UE) 2015/360 al Comisiei (2) a avut un efect favorabil asupra pieței cărnii de porc. Se preconizează stabilizarea în continuare a prețurilor.
Prin urmare, ar trebui să se pună capăt acordării de ajutor pentru depozitarea privată a cărnii de porc și ar trebui stabilită o dată-limită de depunere a cererilor de ajutor.
Din motive de securitate juridică, Regulamentul de punere în aplicare (UE) 2015/360 ar trebui abrogat.
Data-limită de depunere a cererilor de ajutor pentru depozitarea privată a cărnii de porc în temeiul Regulamentului de punere în aplicare (UE) 2015/360 este 8 mai 2015.
Regulamentul de punere în aplicare (UE) 2015/360 se abrogă cu efect de la 8 mai 2015.
Cu toate acestea, regulamentul respectiv se aplică în continuare în cazul contractelor încheiate în temeiul regulamentului abrogat înainte de intrarea în vigoare a prezentului regulament.
(2) Regulamentul de punere în aplicare (UE) 2015/360 al Comisiei din 5 martie 2015 de deschidere a depozitării private pentru carnea de porc și de stabilire în avans a cuantumului ajutorului (JO L 62, 6.3.2015, p. 16).
REGULAMENTUL DE PUNERE ÎN APLICARE (UE) 2015/726 AL COMISIEI
DECIZIA (UE) 2015/727 A BĂNCII CENTRALE EUROPENE
privind valoarea totală a taxelor anuale de supraveghere pentru prima perioadă de taxare și pentru 2015 (BCE/2015/17)
având în vedere Regulamentul (UE) nr. 1163/2014 al Băncii Centrale Europene din 22 octombrie 2014 privind taxele de supraveghere (ECB/2014/41) (1), în special articolul 9 și articolul 16 alineatul (1),
Banca Centrală Europeană (BCE) trebuie să stabilească valoarea totală a taxelor anuale de supraveghere care urmează a fi percepute prin emiterea de comunicări ale taxei pentru fiecare categorie de entități supravegheate și grupuri supravegheate și să publice aceste informații pe website-ul său până la 30 aprilie din perioada de taxare relevantă.
Comunicarea taxei pentru prima perioadă de taxare, respectiv noiembrie-decembrie 2014, este emisă împreună cu comunicarea taxei pentru perioada de taxare 2015. Valoarea totală a taxelor anuale de supraveghere percepute în 2015 ar trebui, prin urmare, să reflecte cheltuielile suportate de BCE în legătură cu atribuțiile sale de supraveghere începând cu noiembrie 2014.
Aceste cheltuieli constau în principal din costurile legate în mod direct de atribuțiile de supraveghere ale BCE, de exemplu supravegherea entităților semnificative, monitorizarea supravegherii entităților mai puțin semnificative, îndeplinirea atribuțiilor orizontale și desfășurarea serviciilor specializate. Ele includ și costurile legate indirect de atribuțiile de supraveghere ale BCE, de exemplu serviciile furnizate de departamentele de suport ale BCE, inclusiv cele privind sediile, administrarea resurselor umane și tehnologia informației.
Pentru a calcula taxele anuale de supraveghere de plătit pentru fiecare entitate supravegheată sau grup supravegheat, costurile totale sunt împărțite în două: entități și grupuri semnificative și entități și grupuri mai puțin semnificative. Costurile sunt împărțite pe baza cheltuielilor alocate funcțiilor relevante care efectuează supravegherea directă a entităților supravegheate semnificative și supravegherea indirectă a entităților supravegheate mai puțin semnificative.
Cheltuielile legate de atribuțiile în materie de supraveghere bancară suportate de BCE în prima perioadă de taxare și recuperate prin taxe de supraveghere au fost incluse în conturile anuale ale BCE pentru 2014 (2).
Cheltuielile anuale estimate pentru perioada de taxare 2015 sunt derivate din bugetul aprobat al BCE, avându-se în vedere orice evoluții ale cheltuielilor anuale estimate ale BCE cunoscute atunci când prezenta decizie a fost elaborată,
În sensul prezentei decizii se aplică definițiile cuprinse în Regulamentul (UE) nr. 468/2014 al Băncii Centrale Europene (BCE/2014/17) (3) și Regulamentul (UE) nr. 1163/2014 (BCE/2014/41).
Valoarea totală a taxelor anuale de supraveghere pentru prima perioadă de taxare și pentru 2015
(1) Valoarea totală a taxelor anuale de supraveghere pentru prima perioadă de taxare și pentru 2015 este de 325 986 085 EUR, corespunzător costurilor efective suportate de BCE pentru noiembrie și decembrie 2014 și unei estimări a costurilor anuale ale BCE pentru 2015, astfel cum sunt prezentate în anexa I la prezenta decizie.
(2) Fiecare categorie de entități supravegheate și grupuri supravegheate plătește valoarea totală a taxelor anuale de supraveghere prevăzută în anexa II la prezenta decizie.
Prezenta decizie intră în vigoare la 29 aprilie 2015.
Adoptată la Frankfurt pe Main, 10 aprilie 2015.
(1) JO L 311, 31.10.2014, p. 23.
(2) Publicat pe website-ul BCE la adresa www.ecb.europa.eu în februarie 2015.
(3) Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).
Salarii și prestații
Chirie și întreținerea sediilor
Alte cheltuieli de funcționare
Taxe percepute entităților semnificative sau grupurilor semnificative
Taxe percepute entităților mai puțin semnificative sau grupurilor mai puțin semnificative
Rectificare la Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020
( Jurnalul Oficial al Uniunii Europene L 20 din 27 ianuarie 2015 )
La pagina 49, anexa I:
La pagina 50, anexa I:
La pagina 64, anexa II:
La pagina 69, anexa II:
Rectificare la Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020
( Jurnalul Oficial al Uniunii Europene L 31 din 7 februarie 2015 )
La pagina 27, anexa I:
La pagina 28, anexa I:
La pagina 29, anexa II:
La pagina 30, anexa II:
La pagina 30, anexa II.